CELEX: 22020D0896
Language: bg
Date: 2019-12-13 00:00:00
Title: Решение № 1/2020 на Комитета за вътрешен транспорт Общност/Швейцария от 19 юни 2020 година относно привеждането в съответствие на Решение № 2/2019с датите за транспониране на директиви (ЕС) 2016/797 и (ЕС) 2016/798 на Европейския парламент и на Съвета, отложени поради пандемията от COVID-19 [2020/896]

30.6.2020   
               
               
                  BG
               
               
                  Официален вестник на Европейския съюз
               
               
                  L 206/65
               
            
         РЕШЕНИЕ № 1/2020 НА КОМИТЕТА ЗА ВЪТРЕШЕН ТРАНСПОРТ ОБЩНОСТ/ШВЕЙЦАРИЯ
         от 19 юни 2020 година
         относно привеждането в съответствие на Решение № 2/2019с датите за транспониране на директиви (ЕС) 2016/797 и (ЕС) 2016/798 на Европейския парламент и на Съвета, отложени поради пандемията от COVID-19 [2020/896]
         КОМИТЕТЪТ,
         като взе предвид Споразумението между Европейската общност и Конфедерация Швейцария относно железопътния и автомобилен превоз на стоки и пътници (1) (наричано по-нататък „Споразумението“), и по-специално член 52, параграф 4 от него,
         като има предвид, че:
         Решение № 2/2019 (2) на Съвместния комитет от 13 декември 2019 г. има за цел да се поддържа безпрепятствено железопътно движение между Швейцария и Европейския съюз в съответствие с изискванията, въведени с Директива (ЕС) 2016/797 (3) на Европейския парламент и на Съвета и Директива (ЕС) 2016/798 на Европейския парламент и на Съвета (4). Поради извънредните обстоятелства в резултат на пандемията от COVID-19 Европейският парламент и Съветът отложиха датите за транспониране на директиви (ЕС) 2016/797 и (ЕС) 2016/798, приемайки Директива (ЕС) 2020/700 (5). Целесъобразно е Решение № 2/2019 на Съвместния комитет да бъде приведено в съответствие с датите за транспониране, така както са изменени с посочената директива,
         РЕШИ:
         
            Член 1
            В член 7 от Решение № 2/2019 на Комитета по вътрешен транспорт Общност/Швейцария от 13 декември 2019 г. се добавя нов параграф 2а, както следва:
            
                        „Член 2,
                     
                     
                        параграф 1 и/или член 3, параграф 1 от Решение № 1/2013 на Съвместния комитет продължават да се прилагат до 31 октомври 2020 г., що се отнася до държавите членки, нотифицирали Агенцията и Комисията по силата на член 57, параграф 2а от Директива (ЕС) 2016/797 или на член 33, параграф 2а от Директива (ЕС) 2016/798.“
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Берн на 19 юни 2020 година.
            
               
                  За Конфедерация Швейцария
               
               
                  Председател
               
               Peter FÜGLISTALER
            
            
               
                  За Европейския съюз
               
               
                  Ръководителка на делегацията на Европейския съюз
               
               Elisabeth WERNER
            
         
         
            (1)  ОВ L 114, 30.4.2002 г., стр. 91.
         
            (2)  ОВ L 13, 17.1.2020 г., стр. 43.
         
            (3)  Директива (ЕС) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз (ОВ L 138, 26.5.2016 г., стр. 44).
         
            (4)  Директива (ЕС) 2016/798 на Европейския парламент и на Съвета от 11 май 2016 г. относно безопасността на железопътния транспорт (ОВ L 138, 26.5.2016 г., стр. 102).
         
            (5)  Директива (ЕС) 2020/700 на Европейския парламент и на Съвета от 25 май 2020 г. за изменение на директиви (ЕС) 2016/797 и (ЕС) 2016/798 по отношение на удължаването на срока за тяхното транспониране (ОВ L 165, 27.5.2020 г., стр. 27).